NÁVRH

ZÁKON

z ...................... 2004,

o orgánoch štátnej správy vo veciach daní a o zmene a doplnení niektorých ďalších zákonov

  Národná rada Slovenskej republiky sa uzniesla na tomto zákone:

Čl. I

§ 1
Predmet úpravy

  (1) Tento zákon upravuje postavenie, organizáciu a pôsobnosť orgánov štátnej správy vo veciach
a) daní vrátane sankčných úrokov, úrokov a pokút podľa osobitných predpisov,1)  
b) poplatkov podľa osobitného predpisu,2) 
c) správy súdnych poplatkov súvisiacej s ich účtovaním a vysporiadaním podľa osobitného 
    predpisu,3)
d) štátneho dozoru nad prevádzkovaním hazardných hier podľa osobitného predpisu,4)
e) kontroly dodržiavania ustanovení osobitných predpisov.5)
  (2) Výkon štátnej správy vo veciach daní vyberaných colnými orgánmi upravuje osobitný predpis.6)

§ 2
Orgány štátnej správy vo veciach daní

  (1) Orgány štátnej správy vo veciach daní sú
a) Ministerstvo financií Slovenskej republiky (ďalej len „ministerstvo“),
b) Daňové riaditeľstvo Slovenskej republiky (ďalej len „daňové riaditeľstvo“), 
c) daňové úrady.
  (2) Daňové riaditeľstvo a daňové úrady sú daňovými orgánmi.

1) Zákon Slovenskej národnej rady č. 511/1992 Zb. o správe daní a poplatkov a o zmenách v sústave územných 
    finančných orgánov v znení neskorších predpisov.
    Zákon č. 595/2003 Z. z. o dani z príjmov v znení neskorších predpisov.
    Zákon č. 222/2004 Z. z. o dani z pridanej hodnoty v znení zákona č. 350/2004 Z. z.
    Zákon   č.  554/2003  Z. z.   o   dani   z   prevodu  a   prechodu  nehnuteľností  a  o  zmene  a  doplnení  zákona                     
    č. 36/1967 Zb. o znalcoch a tlmočníkoch v znení zákona č. 238/2000 Z. z.
    Zákon  č. .../... Z. z.  o  miestnych  daniach  a  miestnom  poplatku  za  komunálne  odpady  a  drobné stavebné 
    odpady.
2) Zákon  Národnej rady Slovenskej republiky  č. 145/1995 Z. z. o správnych poplatkoch v znení neskorších       
    predpisov.
3) Zákon  Slovenskej  národnej  rady č. 71/1992 Zb.  o súdnych poplatkoch a poplatku za výpis z registra trestov 
    v znení neskorších predpisov.
4) Zákon č. .../2004 Z. z. o hazardných hrách a o zmene a doplnení niektorých zákonov.
5) Napríklad zákon č. 431/2002 Z. z. o účtovníctve v znení neskorších predpisov.
6) Zákon č. 240/2001 Z. z. o orgánoch štátnej správy v colníctve v znení neskorších predpisov.
§ 3
Ministerstvo

  Ministerstvo 
a) vypracúva koncepciu politiky daní, poplatkov a koncepciu politiky v oblasti hazardných 
    hier,
b) pripravuje návrhy zákonov a iných všeobecne záväzných právnych predpisov,7)
c) vypracúva návrhy medzinárodných zmlúv a dohôd,
d) rozhoduje  o  riadnych  a   mimoriadnych   opravných   prostriedkoch   podľa  osobitného 
    predpisu,8)
e) rozhoduje o proteste prokurátora podľa osobitného predpisu, 9)
f) metodicky  usmerňuje  daňové  riaditeľstvo  v  záujme  zabezpečenia  jednotnej  aplikácie 
    osobitných predpisov,7)
g) metodicky  usmerňuje  daňové  orgány  v  záujme  zabezpečenia  jednotného výkladu 
    ustanovení medzinárodných zmlúv,
h) poskytuje štátnu pomoc10) a kontroluje dodržiavanie podmienok jej poskytnutia,11)
i) vo  vzťahu   k   zahraničiu    vykonáva   opatrenia   na   zabezpečenie   vzájomnosti   alebo 
    odvetné opatrenia na účely vzájomného daňového vyrovnania,
j) vo  vzťahu  k  zahraničiu   vykonáva   opatrenia   na   zabezpečenie   jednotného   spôsobu 
   uplatňovania    ustanovení    zmlúv    o    zamedzení     dvojitého    zdanenia   a   v   prípade 
   nezrovnalostí   zabezpečuje   riešenie   sporných   prípadov  dohodou  s  druhou   zmluvnou 
   stranou, 
k) vykonáva    kontrolu    nad    činnosťou    daňových    orgánov   a    ukladá    opatrenia   na 
   odstránenie  zistených  nedostatkov  podľa  osobitných  predpisov, 4)
l) je na účely osobitného predpisu 12) orgánom najbližšie nadriadeným daňovému riaditeľstvu.

§ 4
Postavenie daňového riaditeľstva a daňových úradov
                                                     
  (1) Daňové riaditeľstvo je štátnou rozpočtovou organizáciou, ktorá je svojimi príjmami a výdavkami zapojená na rozpočet ministerstva a je zamestnávateľom zamestnancov daňových orgánov podľa osobitných predpisov.13) Daňové riaditeľstvo je služobným úradom14)  štátnych zamestnancov, ktorí vykonávajú štátnu službu v daňových orgánoch.
  (2) Daňové riaditeľstvo riadi a v jeho mene koná generálny riaditeľ daňového riaditeľstva (ďalej len „generálny riaditeľ“). Generálny riaditeľ zodpovedá za činnosť daňových orgánov ministrovi financií Slovenskej republiky (ďalej len „minister“). Generálneho riaditeľa vymenúva a odvoláva minister.
7) Napríklad   zákon   Slovenskej   národnej   rady   č.   511/1992 Zb.   v   znení   neskorších   predpisov,   zákon  
   č. 595/2003 Z. z. v znení neskorších predpisov, zákon č. .../2004 Z. z. (o hazardných hrách). 
8) Zákon Slovenskej národnej rady č. 511/1992 Zb. v znení neskorších predpisov.
   Zákon č. 71/1967 Zb. o správnom konaní (správny poriadok) v znení neskorších predpisov.
9) Zákon č. 153/2001 Z. z. o prokuratúre v znení zákona č. 458/2003 Z. z.
10) Zákon č. 231/1999 Z. z. o štátnej pomoci v znení neskorších predpisov.
11) Zákon  č. 502/2001 Z. z.  o  finančnej  kontrole  a  vnútornom  audite  a  o zmene a doplnení  niektorých 
     zákonov.
12) Zákon   Slovenskej   národnej   rady   č.   511/1992 Zb.   v   znení   neskorších   predpisov.
13) Zákon  č. 312/2001 Z. z.  o  štátnej  službe  a  o  zmene  a  doplnení  niektorých  zákonov  v  znení  
     neskorších predpisov.
    Zákon č. 552/2003 Z. z o výkone práce vo verejnom záujme v znení neskorších predpisov.
    Zákon  č. 553/2003 Z. z. o  odmeňovaní  niektorých  zamestnancov pri výkone  práce vo  verejnom záujme a o 
    zmene a doplnení niektorých zákonov.
    Zákonník práce.
14) Zákon  č. 312/2001 Z. z.  o  štátnej  službe  a  o  zmene  a  doplnení  niektorých  zákonov  v  znení  
     neskorších predpisov.
  (3) Daňové riaditeľstvo môže na zabezpečenie výkonu niektorých činností daňových úradov vytvoriť v rámci obvodu ich pôsobnosti pracoviská daňových úradov, určiť rozsah ich činnosti a územný obvod pôsobnosti; zriadenie alebo zrušenie pracovísk daňových úradov schvaľuje minister na návrh generálneho riaditeľa. 
  (4) Vnútornú organizáciu daňového riaditeľstva schvaľuje minister na návrh generálneho riaditeľa. Vnútornú organizáciu daňových úradov schvaľuje generálny riaditeľ na návrh riaditeľa daňového úradu.
  (5) Daňové úrady nemajú spôsobilosť byť účastníkmi súdneho konania. Za daňový úrad koná pred súdom daňové riaditeľstvo.
  (6) Daňový úrad je preddavkovou organizáciou zapojenou na rozpočet daňového riaditeľstva.  
  (7) Daňový úrad riadi riaditeľ daňového úradu. Riaditeľ daňového úradu zodpovedá za činnosť daňového úradu generálnemu riaditeľovi. Riaditeľa daňového úradu vymenúva a odvoláva generálny riaditeľ.
  (8) Pracovisko daňového úradu riadi vedúci pracoviska daňového úradu, ktorý zodpovedá za činnosť pracoviska daňového úradu riaditeľovi daňového úradu. Vedúceho pracoviska daňového úradu vymenúva a odvoláva generálny riaditeľ.

§ 5
Daňové riaditeľstvo

  (1) Daňové riaditeľstvo vykonáva svoju pôsobnosť na celom území Slovenskej republiky.  Sídlom daňového riaditeľstva je Banská Bystrica.
  (2) Daňové riaditeľstvo 
a) zodpovedá   za   jednotné   uplatňovanie   osobitných    predpisov15)  daňovými  orgánmi  a 
    navrhuje  ich  zmeny,
b) riadi daňové úrady,   
c) zabezpečuje  mzdové   prostriedky   a   vecné   potreby  daňových  orgánov  z  prostriedkov 
    pridelených  zo  štátneho  rozpočtu, 
d) vykonáva  dohľad  nad  činnosťou  daňových  úradov, pracovísk  daňových  úradov a obcí 
    a ukladá povinnosť prijať opatrenia na odstránenie zistených nedostatkov,16)
e) vykonáva kontrolu dodržiavania práv a povinností daňových subjektov, 
f) vypracúva koncepciu rozvoja daňovej správy vrátane vzdelávania zamestnancov daňových   
    orgánov a obcí v oblasti daní, 
g) informuje  daňové  subjekty  o ich právach a povinnostiach vo veciach daní a o osobitných 
    predpisoch,17) 
h) uzatvára  zmluvy  s  treťou  osobou  o  postúpení  daňovej  pohľadávky,18) ktorej odplata je 
    príjmom štátneho rozpočtu,
i) poskytuje štátnu pomoc10) a kontroluje dodržiavanie podmienok jej poskytnutia,11)
j) rozhoduje  ako  orgán   najbližšie   nadriadený   vo  vzťahu  k  daňovým  úradom  a  obciam 
    v  daňovom  konaní,12)

15) Napríklad   zákon   Slovenskej   národnej   rady   č.   511/1992 Zb.   v   znení   neskorších   predpisov,   zákon  
   č. 595/2003 Z. z. v znení neskorších predpisov.
16) Zákon č. 10/1996 Z. z. o kontrole v štátnej správe v znení neskorších predpisov. 
     Zákon č. 152/1998 Z. z. o sťažnostiach.
     Zákon č. .../2004 Z. z. (o hazardných hrách). 
17) Napríklad   zákon   Slovenskej   národnej  rady  č.   511/1992   Zb.   v   znení   neskorších   predpisov,   zákon  
     č. 431/2002 Z. z. v znení neskorších predpisov,   zákon č. 595/2003 Z. z. v znení neskorších predpisov.
18) § 65b zákona  Slovenskej národnej rady č. 511/1992 Zb. v znení neskorších predpisov.
k) je oprávnené  vykonať  daňovú  kontrolu  alebo  opakovanú daňovú kontrolu alebo miestne 
     zisťovanie, ktoré inak patrí do pôsobnosti daňových úradov,
l) rozhoduje  v  daňovom  konaní o  odvolaniach  proti rozhodnutiam  daňových úradov a obcí 
    a preskúmava  právoplatné   rozhodnutia    daňových    úradov  a  obcí   mimo  odvolacieho 
    konania, rozhoduje  o  povolení   obnovy  konania  alebo  nariaďuje  obnovu  konania,  ak v  
    daňovom  konaní  rozhodovalo  v  poslednom  stupni,
m) rozhoduje  ako  orgán  najbližšie  nadriadený  vo  vzťahu  k  daňovým úradom v správnom 
     konaní podľa osobitného predpisu19) a v rozsahu podľa osobitného predpisu,4)
n) rozhoduje o proteste prokurátora podľa osobitného predpisu, 9)
o) oznamuje  príslušným  orgánom  podľa  osobitných   predpisov20)  podozrenia zo spáchania  
    trestných činov v súvislosti s porušením osobitných predpisov,21) 
p) zabezpečuje  vývoj,  údržbu,  aktualizáciu  a  prevádzku  daňového  informačného systému 
     vrátane  centrálneho  registra  všetkých  daňových  subjektov a poskytuje informácie podľa 
     osobitného predpisu,12)
r) vytvára,  udržiava  a  prevádzkuje  osobitný  informačný  systém,  v  ktorom  zhromažďuje, 
     spracováva,  uchováva  a  ochraňuje informácie o skutočnostiach a osobách, ktoré porušili, 
     alebo je podozrenie, že  porušujú  ustanovenia  tohto  zákona  a osobitných  predpisov;21)  
     na tento informačný systém sa nevzťahujú ustanovenia osobitného predpisu o povinnosti 
     súhlasu  dotknutej  osoby  pri spracovávaní osobných údajov a o registračnej povinnosti,22) 
     pričom ustanovenia osobitného predpisu o výkone štátneho dozoru nad ochranou osobných 
     údajov v informačných systémoch tým nie sú dotknuté,22)
s) vytvára,  udržiava  a prevádzkuje informačný systém v oblasti prevádzkovania  hazardných  
    hier,4)  vedie  centrálny  register  všetkých  prevádzkovateľov  hazardných hier, aktualizuje 
    bázu dát a poskytuje informácie ministerstvu,
t) poskytuje,  požaduje  alebo  prijíma  vzájomnú  pomoc  pri  vymáhaní  pohľadávok  podľa      
    osobitného  predpisu23)  na  základe  poverenia  ministerstva  a  v súlade s medzinárodnými    
    zmluvami, 
u) poskytuje,   požaduje   alebo   prijíma   medzinárodnú   pomoc   a   spoluprácu   pri   správe  
    daní  podľa   osobitného  predpisu24) na   základe   poverenia   ministerstva   a   v   súlade  s 
    medzinárodnými   zmluvami,

19) Zákon č. 71/1967 Zb. v znení neskorších predpisov.
20) Trestný poriadok. 
    Zákon  Národnej   rady   Slovenskej   republiky  č. 171/1993  Z. z.  o   Policajnom  zbore   v  znení  neskorších 
    predpisov.  
    Zákon č. 57/1998 Z. z. o Železničnej polícii v znení neskorších predpisov.
21) Zákon   Slovenskej  národnej rady  č. 511/1992 Zb. v znení neskorších predpisov.
     Zákon č. 595/2003 Z. z. v znení neskorších predpisov.
     Zákon č. 222/2004 Z. z. v znení zákona č. 350/2004 Z. z.
     Zákon  č. .../... Z. z.  (o  miestnych  daniach  a  miestnom  poplatku  za komunálne odpady a drobné  stavebné 
     odpady).
     Zákon č. 554/2003 Z. z.
     Zákon č. 431/2002 Z. z. v znení neskorších predpisov.
     Zákon Slovenskej národnej rady č. 71/1992 Zb. v znení neskorších predpisov.
     Zákon č. .../2004 Z. z. (o hazardných hrách). 
22) Zákon č. 428/2002 Z. z. o ochrane osobných údajov v znení zákona č. 602/2003 Z. z.
23) Zákon  č.  446/2002  Z. z.  o  vzájomnej  pomoci  pri  vymáhaní  niektorých  finančných  pohľadávok v  znení    
    neskorších predpisov.
24) Zákon č. 472/2002 Z. z. o medzinárodnej pomoci a spolupráci  pri  správe  daní a o zmene a doplnení  zákona            
    č. 366/1999 Z. z. o daniach z príjmov v znení neskorších predpisov v znení neskorších predpisov.
v) vykonáva ďalšie úlohy, ak tak ustanovuje osobitný predpis.25)
  (3) Za daňové riaditeľstvo ako účastníka súdneho konania koná generálny riaditeľ alebo ním poverený zamestnanec daňového orgánu. 

§ 6
Daňový úrad

  (1) Daňový úrad, s výnimkou Daňového úradu pre vybrané daňové subjekty, vykonáva svoju pôsobnosť v územnom obvode kraja podľa osobitného predpisu.26) Sídlami daňových úradov sú Bratislava, Trnava, Nitra, Trenčín, Žilina, Banská Bystrica, Prešov a Košice.
  (2) Daňový úrad 
a) eviduje a účtuje daňové príjmy a nedaňové príjmy,
b) vykonáva správu daní podľa osobitného predpisu,12) v rámci ktorej najmä
    1. eviduje a registruje daňové subjekty,
    2. vyhľadáva neregistrované daňové subjekty,
    2. vymáha  daňové  nedoplatky  vrátane  nedoplatkov na zrušených daniach a na odvodoch, 
    3. vykonáva daňovú kontrolu alebo opakovanú daňovú kontrolu,
    4. povoľuje odklady a splátky na daniach a na daňových nedoplatkoch,
    5. poskytuje štátnu pomoc10) a kontroluje dodržiavanie podmienok jej poskytnutia,11) 
c) podáva návrh na vyhlásenie konkurzu,27)
d) vykonáva na žiadosť daňového riaditeľstva analýzu uplatňovania osobitných  predpisov,7) 
e) zabezpečuje spracovanie súhrnných účtovných výkazov predkladaných obcami,  
f) informuje daňové  subjekty o ich  právach  a  povinnostiach  vo veciach daní a o osobitných   
    predpisoch,17) 
g) vykonáva štátny dozor nad prevádzkovaním hazardných hier podľa osobitného predpisu,4) 
h) kontroluje  vyberanie  poplatkov  podľa  osobitného  predpisu2)  a  vymáha  ich;  vykonáva 
    správu  súdnych  poplatkov súvisiacu s ich účtovaním a vysporiadaním  podľa  osobitného 
    predpisu,3) 
i) rozhoduje v daňovom konaní podľa osobitného predpisu,12) a to aj v prípadoch, keď sa  daň 
   vyrubuje   na  základe  daňovej   kontroly   alebo  opakovanej  daňovej  kontroly  vykonanej  
   dožiadaným   daňovým  úradom  alebo daňovým riaditeľstvom,
j) rozhoduje v daňovom exekučnom konaní podľa osobitného predpisu,12) 
k) rozhoduje v správnom konaní,19)
l) rozhoduje o proteste prokurátora podľa osobitného predpisu,9)
m) oznamuje  príslušným  orgánom  podľa  osobitných  predpisov20)  podozrenia zo spáchania 
     trestných   činov   v  súvislosti   s  porušením   osobitných    predpisov,21)  o   čom  podáva 
     informáciu daňovému riaditeľstvu,
n) prevádzkuje  časť   daňového   informačného   systému,   aktualizuje   databázu  daňového   
     informačného  systému a poskytuje informácie podľa osobitného predpisu,12)
o) prevádzkuje informačný systém v oblasti prevádzkovania hazardných hier,4) vedie register  
     všetkých  prevádzkovateľov   hazardných   hier vo svojom územnom  obvode kraja podľa 
     osobitného predpisu,26)  aktualizuje   bázu   dát  a  poskytuje  informácie ministerstvu, 
p) spolupracuje pri poskytovaní, požadovaní alebo prijímaní vzájomnej pomoci pri vymáhaní 
    pohľadávok    podľa    osobitného    predpisu23)   na    základe   poverenia   ministerstva   a  
    v súlade s medzinárodnými zmluvami, 

25) Napríklad zákon Slovenskej národnej rady č. 511/1992 Zb. v znení neskorších predpisov.
26) Zákon Národnej rady Slovenskej republiky č. 221/1996 Z. z.  o územnom a správnom usporiadaní Slovenskej 
    republiky v znení neskorších predpisov.
27) § 65c zákona Slovenskej národnej rady č. 511/1992 Zb. v znení neskorších predpisov.
r) spolupracuje   pri   poskytovaní,   požadovaní   alebo   prijímaní   medzinárodnej  pomoci a 
    spolupráce    pri    správe    daní   podľa   osobitného   predpisu24)   na   základe   poverenia 
    ministerstva  a  v  súlade  s  medzinárodnými  zmluvami.

§ 7
Daňový úrad pre vybrané daňové subjekty

  (1) Daňový úrad pre vybrané daňové subjekty vykonáva svoju pôsobnosť na celom území Slovenskej republiky, ak tento zákon neustanovuje inak. Sídlom Daňového úradu pre vybrané daňové subjekty je Bratislava. 
 (2) Na účely tohto zákona sa vybraným daňovým subjektom rozumie
a) banka  a  pobočka  zahraničnej  banky28) bez  ohľadu  na  sídlo  podnikania,
b) poisťovňa    a    pobočka    zahraničnej   poisťovne   a   zaisťovňa   a   pobočka  zahraničnej 
    zaisťovne29) bez  ohľadu  na  sídlo  podnikania,
c) obchodník   s   cennými   papiermi  alebo  pobočka   zahraničného   obchodníka  s  cennými 
    papiermi30)  bez  ohľadu  na  sídlo  podnikania,
d) daňový subjekt so sídlom  v  územnom  obvode  Bratislavského kraja, ktorý má oprávnenie 
    na podnikanie31) a dosiahol  za zdaňovacie obdobie ročný obrat viac ako 2 000 000 000 Sk; 
    zmena  príslušnosti   tohto  daňového  subjektu  k  Daňovému  úradu   pre  vybrané  daňové 
    subjekty   nastáva  k   prvému   dňu   druhého   zdaňovacieho   obdobia,   nasledujúceho  po 
    zdaňovacom  období,  v  ktorom  dosiahol  ročný obrat viac ako 2 000 000 000 Sk; ak 
    ročný obrat  u  takéhoto   daňového   subjektu  poklesne  pod  ustanovenú  hranicu,  
    príslušnosť  k Daňovému    úradu    pre   vybrané   daňové   subjekty   zostáva  zachovaná   počas   dvoch 
    zdaňovacích   období,   bezprostredne   nasledujúcich  po  zdaňovacom   období,  v  ktorom 
    došlo  k  poklesu  ročného  obratu  pod  ustanovenú  hranicu.
  (3) Ročným obratom sa na účely odseku 2 písm. d) u daňového subjektu účtujúceho v sústave podvojného účtovníctva rozumie súhrn výnosov zo všetkých ním vykonávaných činností za príslušné zdaňovacie obdobie32) a u daňového subjektu účtujúceho v sústave jednoduchého účtovníctva súhrn príjmov zo všetkých ním  vykonávaných činností za príslušné zdaňovacie obdobie.32)
  (4) Daňový  úrad  pre vybrané daňové  subjekty pri  výkone svojej činnosti  postupuje podľa § 6 ods. 2. 
  (5) Ak daňový subjekt nedosiahne ročný obrat viac ako 2 000 000 000 Sk počas troch po sebe nasledujúcich zdaňovacích období, môže písomne požiadať daňové riaditeľstvo o zotrvanie v pôsobnosti Daňového  úradu  pre vybrané daňové  subjekty. Na vydanie rozhodnutia o zotrvaní v pôsobnosti Daňového  úradu  pre vybrané daňové  subjekty sa primerane použijú ustanovenia osobitného predpisu.33)

28) Zákon č. 483 /2001 Z. z. o bankách a o zmene a doplnení niektorých zákonov v znení neskorších predpisov.
29) Zákon  č.  95/2002  Z. z.  o  poisťovníctve  a  o  zmene  a  doplnení  niektorých  zákonov  v  znení  neskorších  
     predpisov.
30) § 54 až 56 a 61 zákona č. 566/2001 Z. z. o cenných papieroch a investičných službách a o zmene       
     a doplnení niektorých zákonov (zákon o cenných papieroch) v znení zákona č. 510/2002 Z. z.
31)  § 2 Obchodného zákonníka.
32)  § 2 písm. l)  zákona č. 595/2003 Z. z.
33)  § 4  zákona  Slovenskej  národnej rady č. 511/1992 Zb. v znení zákona Národnej rady Slovenskej republiky 
      č. 253/1993 Z. z. 
§ 8
Právna ochrana zamestnancov daňových orgánov

  Zamestnancom daňových orgánov pri plnení úloh podľa tohto zákona alebo osobitného   predpisu poskytuje policajný zbor ochranu  podľa  osobitného predpisu.34) 

§ 9
Spoločné a prechodné ustanovenia

  (1) Zrušuje sa Úrad daňového preverovania. Zamestnanci Úradu daňového preverovania, ktorí plnili úlohy podľa doterajších predpisov, sú zamestnancami daňového riaditeľstva podľa tohto zákona. 
  (2) Daňové riaditeľstvo podľa doterajších predpisov je daňové riaditeľstvo podľa tohto zákona; pracovisko daňového riaditeľstva podľa doterajších predpisov je daňový úrad podľa tohto zákona; daňový úrad podľa doterajších predpisov je pracovisko daňového úradu podľa tohto zákona.
  (3) Daňové konanie začaté daňovým riaditeľstvom alebo jeho pracoviskom pred účinnosťou tohto zákona dokončí daňové riaditeľstvo podľa tohto zákona. Daňové konanie začaté daňovým úradom pred účinnosťou tohto zákona dokončí daňový úrad podľa tohto zákona.
  (4) Vybrané daňové subjekty podľa doterajších predpisov sa považujú za vybrané daňové subjekty podľa tohto zákona. Ak tieto daňové subjekty nedosiahli v roku 2004 a v ďalších dvoch bezprostredne nasledujúcich zdaňovacích obdobiach obrat podľa § 7 ods. 2 písm. d), prestávajú byť vybranými daňovými subjektmi od prvého dňa zdaňovacieho obdobia, ktoré im začne plynúť v roku 2007, ak tento zákon neustanovuje inak. 
  (5) Daňové subjekty, ktoré v zdaňovacom období roku 2004 dosiahli ročný obrat viac ako 2 000 000 000 Sk sa stávajú vybranými daňovými subjektmi od prvého dňa zdaňovacieho obdobia, ktoré začne plynúť v roku 2006. 
  (6) Ustanovenie § 4 ods. 5 sa vzťahuje na súdne konania začaté po nadobudnutí účinnosti tohto zákona. Na súdne konania právoplatne neukončené do účinnosti tohto zákona sa použijú doterajšie predpisy; generálny riaditeľ môže poveriť zastupovaním daňového úradu iného zamestnanca daňového orgánu.

§ 10

  Týmto zákonom sa preberajú právne akty Európskych spoločenstiev a Európskej únie uvedené v prílohe.

§ 11

Zrušujú sa:

1. článok   I  zákona  č. 150/2001 Z. z. o daňových orgánoch a ktorým sa mení a dopĺňa zákon 
    č. 440/2000 Z. z. o správach finančnej kontroly v znení zákona č. 182/2002 Z. z., 
2. príloha k zákonu č. 150/2001 Z. z. 

34) Zákon Národnej rady Slovenskej republiky č. 171/1993 Z. z. v znení neskorších predpisov.
Čl. II 

  Zákon  Národnej  rady  Slovenskej  republiky  č.  171/1993  Z. z.  o  Policajnom  zbore  v znení   zákona  Národnej  rady  Slovenskej  republiky  č. 251/1994  Z.  z.,  zákona  Národnej rady  Slovenskej  republiky  č.  233/1995  Z.  z.,  zákona  Národnej  rady  Slovenskej republiky  č.  315/1996   Z. z.,  zákona  č.  353/1997  Z.  z.,  zákona č. 12/1998 Z. z.,  zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona   č.  367/2000  Z. z.,  zákona  č.  490/2001  Z. z.,  zákona  č.  48/2002  Z. z.,  zákona  č.    182/2002    Z.   z.,   zákona  č.  422/2002   Z.  z.,   zákona  č.  155/2003   Z.  z.,   zákona  č.   166/2003   Z.  z., zákona   č.  458/2003   Z.  z.   a zákona .../2004 Z. z.  sa   mení  a dopĺňa  takto:

1. V § 29a ods. 1 písm. c) sa za slovami „dotknutej  osobe“ vkladajú slová „a zamestnancovi správcu dane, ktorým je daňový úrad“.

2. V § 29a odsek 2 znie: 
„(2) Ustanovenie odseku 1 sa nepoužije pri trestnom čine spáchanom v súvislosti s používaním colných predpisov; to neplatí, ak je trestný čin páchaný v súbehu s iným trestným činom.“. 

Čl. III

  Zákon  č.  57/1998  Z.  z.  o  Železničnej  polícii  v  znení   zákona  č.  73/1998  Z.  z., zákona  č.  182/2002  Z.  z.,  zákona  č.  422/2002  Z.  z.,  zákona  č.  513/2002  Z.  z. a  zákona  č.  166/2003  Z.  z.  sa  mení  a  dopĺňa  takto:

1. V § 28 ods. 1 sa za slovom „predpokladanou“ vkladajú slová „väčšou škodou“ a za slovami „železničných dráh“ vkladajú slová „za účasti zamestnanca správcu dane,14) ktorým je daňový úrad“.

Poznámka pod čiarou k odkazu 14 znie:
„14) § 1a  písm.  j)  zákona  Slovenskej  národnej  rady  č.  511/1992 Zb.  v  znení   neskorších        
       predpisov.“.

2. V § 28 ods. 1 písm. c) sa za slovami „dotknutej osobe“ vkladajú slová „a zamestnancovi správcu dane, ktorým je daňový úrad“.

3. V § 28 ods. 2 sa vypúšťajú slová „daňových  predpisov alebo“.

Čl. IV

  Zákon č. 312/2001 Z. z. o štátnej službe a o zmene a doplnení niektorých zákonov  v  znení  zákona  č. 131/2002 Z. z., zákona č. 143/2002 Z. z., zákona č. 185/2002 Z. z., zákona č. 411/2002 Z. z., zákona č. 667/2002 Z. z., zákona č. 139/2003 Z. z., zákona  č.  267/2003  Z. z.,  zákona  č. 453/2003 Z. z.,   zákona  č. 550/2003  Z. z., zákona  č. 551/2003 Z. z., zákona  č.  365/2004 Z. z. a zákona č. 382/2004 Z. z. sa mení a dopĺňa takto:

  1. V § 82 ods. 2 sa na konci pripája táto veta: „Štátnemu zamestnancovi, ktorého služobným úradom je Daňové riaditeľstvo Slovenskej republiky patrí platová tarifa podľa prílohy č. 2a v závislosti od platovej triedy podľa § 79.“.

  2. V § 105 sa slová „prílohe č. 2“ nahrádzajú slovami „prílohách č. 2 a č. 2a“.
3. Za prílohu č. 2 sa vkladá príloha č. 2a, ktorá znie:

„Príloha č. 2a k zákonu č. 312/2001 Z. z.

     Platové tarify štátnych zamestnancov, ktorých služobným úradom je Daňové riaditeľstvo Slovenskej republiky	
          
(Sk mesačne)	

    Platová trieda                        Platová tarifa	
	
                                           1.                          		  9 450	
                                           2.                	          		10 200	
                                           3.                         		11 070	
                                           4.                     	                        12 030	
                                           5.                         		14 380	
                                           6.                   	                        15 270 	
                                           7.               			17 300	
                                           8.                           	            18 540	
                                           9.                                 	            21 140.“.	

Čl. V

   Zákon č. 222/2004 Z. z. o dani z pridanej hodnoty v znení zákona č. 350/2004 Z. z. sa mení takto:

  Slová „Daňový úrad Bratislava I“ vo všetkých tvaroch sa v celom texte zákona nahrádzajú slovami „Daňový úrad Bratislava“ v príslušnom tvare.

Čl. VI

  Tento zákon nadobúda účinnosť 1. januára 2005.